recursal/SuperWikiNEXT-32B huggingface dataset:
**دھونک مچھلی** یا **سنگِ ماہی** (انگریزی: Stonefish، سائنسی نام: *Synanceia*) دنیا کی انتہائی زہریلی اور بدنما مچھلی سمجھی جاتی ہے۔ دھونک مچھلی کے اعضا خصوصاً جگر، جلد اور بیضہ دانیوں میں ٹیٹروڈٹوکسین نامی زہر پایا جاتا ہے۔ ماہرین کے مطابق یہ سائنائیڈ سے 200 گنا زیادہ طاقتور زہر ہے۔ جب دھونک مچھلی زہریلی نباتات کھائے تو اس میں یہ زہر جنم لیتا ہے۔ ٹیٹروڈُٹوکسین کھانا پکانے کے دوران تلف نہیں ہوتا۔ جب اس کی معمولی سی مقدار بھی جسم کے اندر پہنچے تو وہ انسان کو مکمل طور پر مفلوج کر دیتا ہے۔ اس کیفیت میں انسان سانس نہیں لے پاتا، چنانچہ چند ہی منٹ میں وہ عالم بالا پہنچ جاتا ہے۔ اذیت ناک بات یہ ہے کہ مفلوج حالت میں مرتے دم تک انسان ہوش و حواس میں رہتا ہے۔یہ خود کو چھپانے میں انتہائی ماہر ہے کیوں کہ یہ دیکھنے میں ایک پتھر معلوم ہوتی ہے۔

2000ء سے اب تک جاپان میں فوگو کھانے سے 23 افراد جان بحق ہو چکے۔ تاہم ان میں کوئی بھی ریستوران میں ہلاک نہیں ہوا۔ یہ سبھی ماہی گیر تھے۔ انھوں نے جب گھر میں مچھلی پکا کر کھائی تو ناتجربہ کاری کے باعث زہر بھی چڑھا گئے۔ یوں موت ان کا مقدر بن گئی۔

پکوان
-----

یہ دنیا کی سب سے زہریلی مچھلی ہے۔ لیکن اسی خطرناک حیوان کو جاپانی مزے لے لے کر کھاتے ہیں بلکہ اس سے بنی ڈش دنیا کی مہنگی ترین ڈشوں میں شمار ہوتی ہے۔ ایک فوگو پلیٹ کی قیمت120ڈالر ہے۔ پاکستانی کرنسی میں یہ قیمت تقریباً بارہ ہزار روپے بنتی ہے۔ مچھلی کا چھوٹا سا ٹکڑا بھی انسان کو عالم بالا میں پہنچانے کے لیے کافی ہے۔ اسی لیے دھونک ماہی تیار کرنے والے شیف یا باورچی خود کو عام باورچیوں سے بلند مرتبہ یا اشرافیہ میں شامل سمجھتے ہیں۔ ایسا سمجھنے کی ایک وجہ یہ بھی ہے کہ وہ دھونک مچھلی پکانے کا عمل بڑی محنت و دیانت سے سیکھتے ہیں۔

دلچسپ بات یہ ہے کہ مہنگی ہونے کے باوجود جاپانی کونیو موراکے ریستوران باقاعدہ وقت لے کر فوگو کھانے آتے ہیں۔ دراصل دیوار پر لٹکا کونیو کا لائسنس انھیں تقویت بخشتا ہے۔ جاپان میں صرف لائسنس یافتہ باورچی ہی فوگو تیار کر سکتا ہے۔ کونیو زندہ مچھلی کاٹ کر پکائی کا آغاز کرتا ہے۔ ریستوران کے ٹینک میں ہر وقت 50،60 دھونک مچھلیاں تیرتی رہتی ہیں۔ جب کوئی آرڈر آئے تو کونیو مچھلی ٹینک سے نکالتا اور اس سے دو دو ہاتھ کرنے کے لیے تیار ہو جاتا ہے۔

حوالہ جات
---------

1. 1 2  ربط : ITIS TSN   — اخذ شدہ بتاریخ: 22 اکتوبر 2013 — عنوان : Integrated Taxonomic Information System — شائع شدہ از: 2005
2. ↑  ارحم رحمان۔ "معلومات کی دنیا"۔ جنگ
3. ↑  "دنیا کی سب سے زہریلی مچھلی"۔ اُردو ڈائجسٹ۔ 10 مئی 2015 میں اصل سے آرکائیو شدہ۔ اخذ شدہ بتاریخ 23 دسمبر 2016  الوسيط `|url-status=` تم تجاهله (معاونت)
**جان ولیم ولسن** (پیدائش:20 اگست 1921ءالبرٹ پارک، میلبورن، وکٹوریہ)|وفات:13 اکتوبر 1985ءمیلبورن، وکٹوریہ،) ایک آسٹریلوی کرکٹ کھلاڑی تھا جس نے 1956ء میں ایک ٹیسٹ میچ کھیلا۔ وکٹوریہ سے تعلق رکھنے والے بائیں ہاتھ کے اسپنر جنھوں نے تقریباً درمیانی رفتار سے گیند کی، ولسن کو "چک" یا "چکر" کا عرفی نام دیا گیا۔ فٹ بال میں لگنے والی ایک چوٹ اس کے جھٹکے والے ایکشن کی وجہ تھی جب وہ نوعمر تھا۔ تاہم، ان کے عمل پر کبھی بھی سرکاری طور پر سوال نہیں اٹھایا گیا اس نے 1950/51ء میں جنوبی آسٹریلیا جانے سے پہلے اپنی آبائی ریاست کے لیے ایک بار کھیلا، 1956/57ء تک ریاست کی جانب سے عملی طور پر ہر فرسٹ کلاس میچ کھیلا۔ اس کے پاس کافی صلاحیت تھی اور وہ اسپن سے زیادہ پرواز اور درستی پر بھروسا کرتا تھا۔ اس نے 1956ء میں آسٹریلیا کے ساتھ انگلینڈ کا دورہ کیا لیکن وزڈن نے تبصرہ کیا کہ اس نے "کبھی خود کو انگلش حالات کے مطابق نہیں ڈھالا" اور "فنگر اسپن کی کمی" کا شکار رہا۔ اس دورے کے انگلش لیگ میں انھوں نے 43 وکٹیں حاصل کیں لیکن کسی بھی ٹیسٹ میچ میں نہیں کھیلے۔ اس دورے پر ان کا ایک کامیاب میچ برسٹل میں ہوا، جہاں اس نے میچ میں 61 رنز دے کر گلوسٹر شائر کی 12 وکٹیں حاصل کیں، ایک موقع پر 7 اوورز میں بغیر کوئی رن دے کر 6 وکٹیں حاصل کیں کیونکہ کاؤنٹی اپنی پہلی اننگز میں صرف 44 رنز پر آل آؤٹ ہو گئی تھی۔ اس اننگز میں ان کے 11 رنز کے عوض سات ان کی بہترین باؤلنگ کارکردگی رہی۔ انگلینڈ سے وطن واپسی پر آسٹریلیا نے ایک ٹیسٹ میچ پاکستان میں اور تین بھارت میں کھیلے ولسن کو بمبئی میں بھارت کے خلاف دوسرے میچ کے لیے منتخب کیا گیا، انھوں نے بیٹنگ نہیں کی اور صرف ایک وکٹ حاصل کی۔ میچ ڈرا ہو گیا۔ انجری کے بعد واپس آنے والے ایان جانسن نے تیسرے ٹیسٹ کے لیے ان کی جگہ لی، کلکتہ میں اسپنرز کی وکٹ پر کھیلا جو آسٹریلیا نے جیتا۔ ایک لاتعلق بلے باز جو عام طور پر نمبر 11 پر بیٹنگ کرتا تھا ولسن کی اول درجہ کرکٹ کا سب سے زیادہ سکور 19 ناٹ آؤٹ تھا۔انگلینڈ کے 1956ء کے دورے پر، انھوں نے پورے موسم گرما میں صرف 23 رنز بنائے

### انتقال

جان ولیم ولسن 13اکتوبر 1985ء کومیلبورن، وکٹوریہ، میں 64 سال اور 54 دن کی عمر میں موت سے ہمکنار ہوئے

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
4. ↑
5. ↑
6. ↑
تکیوں کی لڑائی کے بعد لڑکیاں روئی بکھیر رہی ہیں۔
**تکیوں کی لڑائی** (انگریزی: pillow fight) ایک عام کھیل ہے جو بہ طور خاص بچوں میں بہت مقبول ہے۔ اسے کبھی نوجوان اور بالغ لوگ بھی کھیلتے ہیں۔ یہ لڑائی در اصل ایک طرح سے غیر سنجیدہ طور بھِڑنا ہے۔ ایک طرح سے نمائشی لڑائی ہے۔ کسی بھی تکیوں کی لڑائی میں استعمال ہونے والے ہتھیار یا اوزار تکیے ہی ہے۔ عمومًا اس لڑائی میں کوئی زخمی نہیں ہوتا، حالانکہ کئی بار تکیوں کو نقصان پہنچ سکتا پے، مثلًا غلاف پھاڑ دیا جاتا ہے یا تکیے کے اندر کی روئی بکھیر دی جاتی ہے۔ اکثر اس کھیل کا ماحول خوشگوار ہوتا ہے اور حقیقی طور پر مقابلے کی کیفیت نہیں ہوتے۔ اس میں دوست بچے یا رشتے دار اور جان پہچان والے بالغ اور جوان حصہ لیتے ہیں۔

تکیوں کی لڑائی کا دن
--------------------

چین کے ہانگ کانگ علاقے میں پِلو فائٹنگ ڈے (تکیوں کی لڑائی کا دن) منایا جس میں ہزاروں افراد شرکت کرتے ہیں اور ہاتھ میں لیے تکیوں سے ایک دوسرے پر خوب وار کرتے ہیں۔
اسی طرح تکیوں کی لڑائی ایک دوستانہ بین الاقوامی کھیل بن چکا ہے اور عالمی سطح پر اس کھیل کا سالانہ انعقاد بھی کیا جاتا ہے. اسی طرز پر جاپان میں منعقدہ دلچسپ مقابلے ہوتے ہیں جن میں درجنوں افراد حصہ لیتے ہیں۔

مزید دیکھیے
-----------

* تکیہ

حوالہ جات
---------

1. ↑  
"تکیوں کی جنگ"۔ ڈان نیوز
2. ↑  
"جاپان میں تکیوں کی جنگ چھڑ گئی"۔ دنیا نیوز
تھرموبیرک ہتھیار جنہیں **ویکیوم بم** بھی کہا جاتا ہے، جوہری ہتھیاروں کے بعد سب سے خطرناک ہتھیار قرار دیے جاتے ہیں

ویکیوم کا مطلب ہے خالی جگہ، یہ بم ارد گرد کے ماحول سے آکسیجن ختم کر کے زیادہ درجہ حرارت پر زور دار دھماکا کرتا ہے۔

امریکی بحریہ کے ایندھن سے ہونے والا دھماکا – ایک ناکارہ جہاز کے خلاف استعمال ہونے والا فضائی دھماکا, USS *McNulty*, 1972
ویکیوم بم کو ٹوس 1 اے جیسے راکٹ لانچر فوجی گاڑیوں کی مدد سے بھی داغا جا سکتا ہے

ساخت
----

ویکیوم بم کے دو حصے ہوتے ہیں۔

پہلے حصے میں بارود کا بادل ہوتا ہے جو پھٹ کر عمارتوں اور ارد گرد کی چیزوں کو اپنے لپیٹ میں لے لیتا ہے۔ جبکہ اس کے دوسرے حصے سے اس بارود کے بادل میں آگ بھڑکائی جاتی ہے جس سے ارد گرد کی فضا میں آکسیجن کی کمی واقع ہو جاتی ہے، جس کے بعد ایک انتہائی زور دار دھماکا ہوتا ہے۔

نتائج
-----

دھماکے کے وقت بننے والے انتہائی درجہ حرارت اور دباؤ کے اثرات بہت سنگین اور خوفناک ہوتے ہیں۔ ارد گرد کی اشیاء انتہائی درجہ حرارت کے باعث فوری طور پر ہوا میں بھاپ بن کر ہوا میں تحلیل ہو جاتی ہیں، جبکہ دوسرے حصے کے دھماکے سے پیدا ہونے والی آواز کی دھمک اور فضا کے دباؤ سے ارد گرد نشانہ بننے والی اشیاء شکستہ ہو کر تباہ ہو جاتی ہیں۔

میکانزم
-------

* کھلی فضا میں دھول کے دھماکے کا مظاہرہ
* تجرباتی سیٹ اپتجرباتی سیٹ اپ
* باریک پس کر منتشر ہوناباریک پس کر منتشر ہونا
* دھول کا بادل بھڑک رہا ہے۔دھول کا بادل بھڑک رہا ہے۔
* آگ کا گولہ تیزی سے پھیلتا ہے۔آگ کا گولہ تیزی سے پھیلتا ہے۔
* شدید تابناک گرمی میں یہاں بھڑکنے کے لیے کچھ نہیں بچا۔شدید تابناک گرمی میں یہاں بھڑکنے کے لیے کچھ نہیں بچا۔
* آگ کا گولہ اور انتہائی گرم گیسیں بڑھ رہی ہیںآگ کا گولہ اور انتہائی گرم گیسیں بڑھ رہی ہیں
* دھماکے کے بعد زمین پر جلنے سے بچ کر گرنے والی دھولدھماکے کے بعد زمین پر جلنے سے بچ کر گرنے والی دھول

حوالہ جات
---------

1. ↑  "فنکشن"۔ 01 مارچ 2022 میں اصل سے آرکائیو شدہ۔ اخذ شدہ بتاریخ 20 مارچ 2022  الوسيط `|url-status=` تم تجاهله (معاونت)
2. ↑  "روس تجربہ"
3. ↑  "ویکیوم بم"
**دیناناتھ منگیشکر** (پیدائش: 29 دسمبر 1900ء– وفات: 24 اپریل 1942ء) ہندوستانی اداکار، فلمساز، گلوکار اور موسیقار تھے۔ ان کی وجہ شہرت اُن کی بیٹی لتا منگیشکر ،آشا بھوسلے اور اوشا منگیشکر ہیں۔

سوانح
-----

دیناناتھ منگیشکر کی پیدائش 29 دسمبر 1900ء کو گوا کے منگیشی گاؤں میں ہوئی۔ دیناناتھ کے والد گنیش بھٹ ناوتھے ابیشھیکی گوا کے منگیشی مندر میں برہمن کی خدمت سر انجام دیتے تھے۔ دیناناتھ نے پانچ سال کی عمر میں گلوکاری کا آغاز کیا۔ وہ جلد ہی گوالیار گھرانے میں شاگرد ہوئے جہاں پنڈت راماکرشن سے کلاسیکی موسیقی سیکھی۔ بیکانیر میں پنڈت سکھدیو پرساد سے رسمی کلاسیکی موسیقی سیکھی۔ گلوکاری کے بعد دیناناتھ نے مراٹھی سینما میں قدم رکھا جہاں مراٹھی تھیٹر میں بطور اداکار کام کرنے لگے۔

فلمی حالات
----------

1935ء کے سال دیناناتھ نے بطور فلمساز تین فلمیں مراٹھی زبان میں پیش کیں۔ 1930ء کے عشرے میں دیناناتھ نے علم نجوم بھی سیکھا۔

ازدواجی زندگی
-------------

دیناناتھ کی پہلی شادی سیٹھ ہری داس رام داس لاڈ کی بیٹی نرمدا سے 1922ء میں ہوئی جنہیں سسرال میں شریمتی کہا جاتا تھا۔ اُس وقت نرمدا کی عمر 19 سال اور دیناناتھ کی عمر 21 سال تھی۔ دیناناتھ کی نرمدا شریمتی سے ایک بیٹی لاتیکا پیدا ہوئی جو کم سنی میں فوت ہو گئی اور نرمدا شریمتی بھی زچگی میں ہی فوت ہو گئی۔ 1927ء میں دیناناتھ نے دوسری شادی نرمدا کی بہن شیوانتی سے کی جس کا نام شدھ متی رکھا گیا تھا۔ شیوانتی شدھ متی سے دیناناتھ کے پانچ بچے پیدا ہوئے جن میں لتا منگیشکر، مینا کادیکار، آشا بھوسلے، اوشا منگیشکر اور ہردیاناتھ منگیشکر شامل ہیں۔

وفات
----

1930ء کے عشرے میں دیناناتھ اپنے معاشی دور کی تگ و دوڑ میں مے نوشی کا بھی بھرپور استعمال کرتے رہے۔ 1942ء کے ابتدائی مہینوں میں ان کی طبیعت ناساز ہوتی گئی اور 24 اپریل 1942ء کو محض 41 سال کی عمر میں پونہ میں فوت ہوئے۔دیناناتھ خاندان نے دیناناتھ منگیشکر کی یاد میں پونہ میں دیناناتھ منگیشکر ہسپتال قائم کیا۔

مزید دیکھیے
-----------

* منگیشکر خاندان
* لتا منگیشکر
* آشا بھوسلے
* اوشا منگیشکر
* مینا کادیکار
* ہردیاناتھ منگیشکر

حوالہ جات
---------



|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 26196103
* ایل سی سی این: n89204763
* MusicBrainz: 27b7a54c-9079-4c35-ba32-396de75ced95

 |
جم کوربیٹ آدم خور تیندوے کو قتل کرنے کے بعد (1926)
**ردر پریاگ کا آدم خور تیندوا** ردرا پریاگ کے آدم خور تیندوے نے کل 125 افراد کو ہلاک کیا تھا اور اسے مشہور شکاری جم کاربٹ نے ہلاک کیا تھا۔

اس تیندوے نے پہلا انسانی شکار بنجی نامی گاؤں میں کیا اور آٹھ سال تک ہندوں کے مقدس مندروں کیدار ناتھ اور بدری ناتھ کے درمیان کسی نے رات کو اکیلے سفر کرنے کی جرات نہیں کی کیونکہ یہ راستہ تیندوے کی حدود سے گذرتا تھا اور چند لوگ ہی اپنے گھروں سے باہر نکلتے تھے۔ تیندوے اتنا نڈر تھا کہ بند دروازے توڑ کر، کھڑکیوں سے اندر گھس کر، مٹی یا گھاس پھونس سے بنے جھونپڑوں میں سوراخ کر کے بھی شکار کر لیتا تھا۔ 1925ء میں برطانوی پارلیمان نے جم کاربٹ سے مدد مانگی۔ ردرپریاگ کے قصبے میں اس جگہ نشان بنا ہوا ہے جہاں یہ تیندوا ہلاک ہوا تھا۔ یہاں تیندوے کی ہلاکت کی خوشی میں ہر سال ایک میلہ لگتا ہے اور یہاں کے لوگ جم کاربٹ کو سادھو مانتے ہیں۔

جم کاربٹ نے اپنی کتاب میں اس تیندوے کے بارے لکھا ہے کہ یہ تیندوا نر اور بوڑھا تھا۔ اس کے دانت مسوڑھوں تک گھس چکے تھے۔ جدید تحقیق سے ثابت ہوا ہے کہ آدم خور درندے عموماً کسی بیماری یا معذوری کی وجہ سے جب اپنا فطری شکار نہیں کر سکتے تو وہ انسان کو بطور خوراک اپناتے ہیں۔ انسان کا شکار ان کے لیے انتہائی آسان ثابت ہوتا ہے۔

حوالہ جات
---------

1. ↑  ردرپریاگ کا آدم خور، جم کاربٹ، ترجمہ : جاوید شاہیں، ناشر : فکشن ہاؤس

| * د
* ب
* ت
آدم خود شیر |
| --- |
| 
* چمپاوت کی آدم خور شیرنی
* چوگڑھ کی آدم خور شیرنیاں
* پانار کا آدم خور تیندوا
* ردر پریاگ کا آدم خور تیندوا
* Tigress of Jowlagiri
* Tiger of Mundachipallam
* Tiger of Segur
* Tiger of Pilibhit

 |
مالدیو راٹھور مارواڑ کے فرماں روا تھے ، مارواڑ بعد ازاں جودھ پور کہلایا (موجودہ دور میں راجستھان انڈیا)۔ ان کے والد کا نام راؤ گنگا جی اور والدہ کا نام رانی پدماوتی تھا۔  راؤ ملدیو نے خانواہ کی لڑائی میں ایک شہزادے کی حیثیت سے حصہ لیا تھا گو یہ لڑائی راجپوت ہار گئے تھے جس سے تمام راجپوت حکمران بھارت میں کمزور ہو گئے۔ مالدیو کی عمدہ حکمرانی میں مارواڑ ایک تگڑی ریاست راجپوت ریاست بن گئی جس نے شمالی بالادستی کو للکارا اور بدیشی راج کے خلاف بھرپور مزاحمت کی۔ مالدیو نے مغل اور سوری دونوں سلطنتوں سے اتحاد کرنے سے انکار کیا اور اس پالیسی پر اس کے بعد راجا بننے والا بیٹا چندرسین راٹھور بھی قائم رہا۔

فارسی مورخ فرشتہ کے مطابق مالدیو"ہندوستان کا سب سے طاقتور راجا" تھا۔ 

طبقات اکبری میں نظام الدین نے مالدیو کو" ہند کا سب سے عظیم راجا" لکھا ہے۔

### خاندان

مالدیو 5 دسمبر 1511 میں پیدا ہوا اور یہ راؤ گنگا، فرماں روا مارواڑ، کا سب سے بڑے بیٹا تھا۔
والدہ پدما کماری سروہی راجدھانی کی شہزادی تھیں۔ 1532 میں تخت پر براجمان ہوا اور اس وقت اپنی حیثیت ایک جنگجو کے منوا چکے تھا۔ مہشور اور روایتی ذرائع اسے مارواڑ کا سب سے اہم حکمران گردانتے ہیں۔.

### توسیع

راؤ مالدیو نے اپنے باپ سے  ضلع جودح پور اور پالی وراثت میں پائے تھے جس میں جودھ پور  دار الحکومت تھا۔ راؤ مالدیو کا دور شمالی ہند میں ایک طاقتور اور بااثر حکمران کے طور پر یاد کیا جاتا ہے۔ 1540 میں ، ہمایوں شاہ دہلی سلطنت ، شیر شاہ سوری سے شکست کھا کر جلاوطن ہو گیا۔ میواڑ کے حکمران ابھی 1527 میں خانوا کی شکست سے سنبھل نہیں سکے تھے، مالدیو نے اس موقع کو اپنی ریاست بڑھانے کے لیے استعمال کیا۔ اس نے بکنار ، جے تران ، سوانا ، جلور، ٹونک، ناگور، بارمر، سیکر، اجمیر اور جھجر کو اپنی ریاست میں شامل کر لیا۔  سوانا ، جلور اور ناگور کے علاقوں کو افغان قبضے سے چھڑا کر مالدیو راٹھور نے ہندو راج بحال کر دیا اور جزیہ ٹیکس ختم کر دیا۔ اس کی شمالی سرحد جھجر دہلی سے فقط پچاس کلومیٹر دور تھی۔ 

ستیش چندرا کے مطابق مالدیو بادشاہت تقریبا پورے مغربی اور مشرقی راجستھان پر مشتمل تھی جس میں سنبھال اور نرنول بھی شامل تھا۔ اس کی فوجیں آگرا کے گرد و نواح تک میں دیکھی جا سکتی تھیں۔ مالدیو کا خواب تھا کہ آٹھوین صدی کی راشٹراکٹا سلطنت بحال کر دی جائے مگر رانا سانگا کے برعکس اسے راجپوت قبائل کی حمایت حاصل نہ تھی اور سیاسی طور پر کوئی سلطنت جو صرف راجستھان میں ہو وہ پنجاب سے لے کر گنگا وادی تک پھیلی سلطنت کو سکشت نہیں دے سکتی تھی۔

### جانشینی

مالدیو راٹھور نے اپنے تیسرے بیٹے چندرسین راٹھور کو اپنا جانشین مقرر کیا مگر اس کی موت کے بعد ، مارواڑ کے تخت کے لیے لڑائی شروع ہو گئی۔ اکبر نے صورت حال کا فائدہ اٹھاتے ہوئے  1562 میں میرٹ پر قبضہ جما لیا اور 1563 میں جودھ پور کو بھی باجگزار بنا لیا۔

حوالہ جات
---------

1. ↑  Somerset Playne, R. V. Solomon, J. W. Bond, Arnold Wright (2006). "Indian states: a biographical, historical, and administrative survey", Delhi: Asian Educational Services, p. 196
2. ↑  A History of Jaipur: C. 1503-1938, By Jadunath Sarkar, pg 34
3. ↑  Rima Hooja (2006)۔ A history of Rajasthan (بزبان انگریزی)۔ 518: Rupa & Co.
4. ↑  Majumdar, R.C. (ed.) (2006). *The Mughul Empire*, Mumbai: Bharatiya Vidya Bhavan, pp. 81–2
5. ↑  Medieval India (1526-1748) Part two. by Satish Chandra. Pg-79
6. ↑  Sarkar, J.N. (1984, reprint 1994). *A History of Jaipur*, New Delhi: Orient Longman, آئی ایس بی این 81-250-0333-9

, p. 41
**حبیب ولی محمد** (پیدائش: 16 جنوری 1921ء— وفات: 4 ستمبر 2014ء) معروف گلوکار

قدامت پسند کاروباری میمن خاندان میں پیدا ہوئے۔ چھوٹی عمر میں اپنے خاندان کے ساتھ ہجرت کرکے ممبئی میں آباد ہو گئے۔ ان کا تعلق "تابانی" خاندان سے تھا۔ انھیں بچپن میں قوالی سننے کا شوق تھا۔ حبیب ولی محمد نے ممبئی کے اسلامیہ یوسف کالج سے "تان سین" کے نام سے گلوکاری کا آغاز کیا۔ انھوں نے ممبئی سے گریجویشن کی۔ تقسیم ہند کے دس سال بعد وہ کراچی آ گئے۔ ان کے خاندان نے "شالیمار سلک ملز" کے نام سے کپڑے کا ایک بڑا کارخانہ کھولا۔ ان کے بڑے بھائی اشرف تابانی 1988ء میں سندھ کے گورنر رہے۔ ان کو بہادر شاہ طفر کی غزل۔۔ "لگتا نہیں ہے جی میرا اجڑے دیار میں"۔۔گا کر بڑی شہرت ملی۔ ہندوستان کی فلمی اداکارہ ان کی غزلوں کی دیوانی تھیں۔ پاکستان آکر وہ کاروبار میں مصروف ہو گئے۔ لیکن فارغ اوقات میں گلوکاری کا مشغلہ جاری رکھا۔ ریڈیو، ٹیلی وژن اور اسٹیج پر گاتے رہے۔ ان کی موت لاس اینجلس، کیلیفورنیا ، امریکا میں ہوئی۔ وہاں وہ اپنی اہلیہ ریحانہ، دو بیٹوں ریحان اور ندیم کے ساتھ قیام پزیر تھے۔ ان کا ایک بیٹا انور تابانی، ایڈیسن، نیو جرسی، امریکا میں رھتے ہیں ان کی ایک بیٹی رخسانہ کراچی مین سکونت پزیر ہیں۔
ان کی چند معروف غزلیں اور گیت یہ ہیں :

* اے نگار وطن تو سلامت رہے
* کیا کہ گئی کسی کی نظر، نہ پوچھیے (اختر شیرانی)
* آشیان جل گیا گلستاں جل گیا( فلم بازی۔ شاعر راز مراد آبادی)
* آج جانے کی ضد نہ کرو (فلم، بادل و بجلی)
* جب میرا نشیمن اہل چمن ( قمر جلالوی)
* مرنے کی دعائیں کیوں مانگو، جینے کی تمنا کون کرے ( فلم چاند اور سورج، شاعر معین احسن جذبی)
2018ء میں ریلیز ہونے والی آزاد تاریخی فلم **اے ڈاٹرز ٹیل** شیخ حسینہ واجد کی کہانی ہے جو بنگلہ دیش کے پہلے صدر شیخ مجیب الرحمان کی بیٹی ہیں۔ اس فلم کو ڈھاکہ ٹریبیون اخبار نے دستاویزی ڈراما کہا ہے جس میں بنگلہ دیش کی دسویں وزیر اعظم شیخ حسینہ کی بہن شیخ ریحانہ کہانی بیان کر رہی ہیں۔ اس دستاویزی ڈراما کے بانی اور ہدایت کار رضا الرحمٰن خان پپلو ہیں۔اس فلم کو مرکزِ تحقیق و معلومات اور ایپل باکس فلمز نے مشترکہ طور پر پیش کیا ہے۔اس میں بنیادی کردار شیخ حسینہ نے ادا کیا ہے اور اُن کی بہن شیخ ریحانہ بھی شامل ہیں۔ اِس فلم کی کہانی شیخ حسینہ کے والد شیخ مجیب الرحمٰن اور اُن کے خاندان کے دیگر افراد کے خُفیہ قتل کا احاطہ بھی کرتی ہے۔ فلم میں شیخ حسینہ کو اپنے خوفناک پسِ منظر سے نکلتے بھی دکھایا گیا ہے۔ فلم شیخ حسینہ کی زندگی کے سانحات اور کامیابیوں کی سرگزشت ہے۔ یہ دستاویزی فلم ڈرامائی طور پر لیکن ایمانداری کے ساتھ ایک بیٹی، ایک راہنما،اور بالآخر مختلف پہلو رکھنے والے انسان کے طور پر بنگلہ دیش کی ابتدا کے ساتھ شروع ہونے والے شیخ حسینہ کے سفر کو بیان کرتی ہے۔
فلم کی ٹیم کو اپنے پراجیکٹ کو مکمل کرنے میں پورے پانچ سال لگے جس میں سے دو سال تو صِرف شروعات،کہانی پڑھنے،سیکھنے اور منصوبہ بندی میں صَرف ہوئے۔

اداکار
------

* شیخ حسینہ (راوی)
* شیخ ریحانہ (راوی)

تیاری
-----

یہ فلم ایپل باکس فلمز کا پراجیکٹ ہے۔ حرکت نگاری صادق احمد کی ہے جبکہ ایڈیٹنگ نیونیتاسن نے کی ہے۔

موسیقی
------

موسیقی دیبوجیوتی مشرا نے ترتیب دی ہے۔

ریلیز
-----

فلم "حسینہ:اے ڈاٹرز ٹیل" کا پریمیر سٹار سائن پلیکس میں 15 نومبر 2018 کو ہوا جو ڈھاکہ میں بشندھرا سٹی شاپنگ کمپلیکس میں ہے۔اور قومی سطح پر بھی فلم سٹار سائنپلیکس پہ 16 نومبر 2018 کو ریلیز کی گئی۔28 ستمبر 2018 کو شیخ حسینہ کی اکہترویں سالگرہ کے موقع پر تمام سوشل میڈیا پر فلم کا ٹریلر ریلیز کیا گیا۔

حوالہ جات
---------

* 
* 
*
**رابرٹ لینگڈن**،  مشہور امریکی مصنف ڈین براؤن کا تخلیق کردہ افسانوی کردار کا نام ہے، جو ان کے پراسرار جاسوسی ناولوں کے سلسلہ کا مرکزی کردار ہے۔

رابرٹ لینگڈن ہاورڈ یونیورسٹی کا ایک درمیانی عمر کا پروفیسر ہے، وہ مشہور سمبالوجسٹ، ماہرِ علم علامیات ہیں، جو مذہبی علامات، اشارات، شبیہوں کے علم اور قدیم تہذیبوں کی تصویری زبانیں کے زبردست ماہر سمجھے جاتے ہیں اور اپنے کام میں انتہائی ماہر ہیں۔

رابرٹ لینگڈن کا کردار ڈین براؤن کی طرف سے اب تک چار ناولوں (فرشتے اور شیطان، ڈاونچی کوڈ، دی لوسٹ سمبل، انفرنو) میں پیش کیا جاچکا ہے، جبکہ ان ناولوں پر مبنی دو فلمیں بھی منظر عام پر آچکی ہیں اور دو فلمیں ابھی تکمیل کے مراحل میں ہیں۔ فلموں میں بھی باون سالہ امریکی اداکار ٹوم ہینکس نے ہارورڈ یونیورسٹی کے پروفیسر رابرٹ لینگ ڈن کا کردار ا دا کیا ہے۔

مزید دیکھیے
-----------

* ڈین براؤن

حوالہ جات
---------



| * د
* ب
* ت
ڈین براؤن کے ناول |
| --- |
| ناول | 
* *ڈیجیٹل فورٹریس* (1998)
* *فرشتے اور شیطان* (2000ء)
* *ڈیسپشن پوائنٹ* (2001ء)
* *ڈاونچی کوڈ* (2003ء)
* *دی لوسٹ سمبل* (2009ء)
* *انفرنو* (2013ء)
* *اوریجن* (2017ء)

 |
| ناولوں پر بنی فلمیں | 
* *دا ڈاونچی کوڈ* (2006ء)
* *اینجل اینڈ ڈیمنڑ* (2009ء)
* *انفرنو* (2016ء)

 |
| متعلقہ مضامین | 
* رابرٹ لینگڈن

 |
**روح افزا** ایک گاڑھا مشروب ہے۔ اس کے اولین نسخہ ساز حکیم استاد حسن خان تھے جنھوں نے اسے سنہ 1907ء میں تیار کیا اور اس میں حکیم محمد سعید کے والد حکیم عبد المجید کا بھی حصہ تھا۔ مشروب مشرق روح افزا کی ایجاد دہلی میں ہوئی۔ حکیم عبد الحمید دہلوی کہتے ہیں: "سنہ 1945ء میں روح افزا کی پہلی فیکٹری دریا گنج میں قائم ہوئی"۔

پاکستان میں یہ شربت ہمدرد لیبارٹریز (وقف) پاکستان میں تیار ہوتا ہے، جبکہ بھارت میں اس مشروب کو ہمدرد (وقف) لیبارٹریز میں تیار کیا جاتا ہے۔ سنہ 1940ء سے کمپنی پاکستان، بھارت اور بنگلا دیش میں روح افزا تیار کر رہی ہے۔

مشروبِ مشرق روح افزا گذشتہ کئی دہائیوں سے بہت سے لوگوں کا پسندیدہ مشروب رہا ہے، بالخصوص رمضان کے مہینے میں افطار کے موقع پر من پسند مشروب تصور کیا جاتا ہے۔ روح افزا کے مخصوص یونانی نسخہ میں کئی اجزاء کو ملایا گیا ہے، جن کے بارے میں خیال کیا جاتا ہے کہ وہ ٹھنڈک پہنچاتے ہیں، جیسا کہ گلاب جو لُو کے علاج کے طور پر استعمال ہوتا ہے۔ روح افزا گولا گنڈا، آئس کریم اور فالودہ وغیرہ کے ساتھ استعمال کے لیے بھی مشہور ہے۔ روح افزا کا نام پنڈت دیا شنکر نسیم کی نظم "مثنوی گلزارِ نسیم" کے ایک کردار پر رکھا گیا تھا۔

حوالہ جات
---------

1. ↑  Syed Qasim Raza (19 May 2018)۔ "Rooh Afza: the eternal elixir of the east"۔ Aurora
2. ↑
3. ↑
4. ↑  حیاتِ سعید (حکیم محمد سعید کے حالاتِ زندگی) از ستار طاہر ، صفحہ 89 ، ناشر: مطبوعاتِ حرمت
5. ↑  حیاتِ سعید (حکیم محمد سعید کے حالاتِ زندگی) از ستار طاہر ، صفحہ 89 ، ناشر: مطبوعاتِ حرمت
6. ↑  "Rooh Afza History English"۔ www.roohafzabd.com (بزبان انگریزی)۔ 14 مئی 2018 میں اصل سے آرکائیو شدہ۔ اخذ شدہ بتاریخ 15 دسمبر 2017  الوسيط `|url-status=` تم تجاهله (معاونت)
7. ↑  H. Panda (2004)، Handbook on Ayurvedic Medicines with Formulae, Processes and Their Uses، National Institute of Industrial Research، ISBN 81-86623-63-9، *... When we keep in mind the many qualities Rooh Afza's ingredients described above, it is easy to understand why it has been found to be an exceptionally appropriate summer drink ...* [*مردہ ربط*]
8. ↑
لٹویا کے پروسو اسٹریٹ، ریگا میں ہونے والے ایک حادثے کا منظر۔ حادثے کے نتیجے میں ایک کار فٹ پاتھ پر چڑھ جاتی ہے۔ تصویر میں دکھائے جانے والے ارد گرد کے مکانات 1962ء کے دور سے تعلق رکھتے ہیں۔
**حادثہ سڑک** ، **سڑک تصادم**، **گاڑیوں کا حادثہ**، **گاڑیوں کا تصادم** یا کبھی عام گفتگو میں صرف **حادثہ**(انگریزی: Traffic collision)، اس وقت ہوتا ہے جب ایک گاڑی کسی دوسری گاڑی، راستہ چلنے والے، جانور، سڑک پر رکھے تودے یا کوئی ٹھہری ہوئی رکاوٹ، جیسے کہ درخت، برقی کے کھمبے یا عمارت سے ٹکرا جاتی ہے۔ سڑک حادثوں کی وجہ سے اکثر زخم، اموات اور جائداد کو نقصانات ہوتے ہیں۔

ایسے کئی عوامل ہیں جو سڑک حادثوں میں معاون ہوتے ہیں، ان میں گاڑیوں کا ڈیزائن، چلانے کی رفتار، سڑک کا ڈیزائن، سڑک کا ماحول، چلانے کی صلاحیتیں، شراب یا منشیات کے زیر اثر چلانا، برتاؤ، جس میں غیر متوجہ چلانا، تیز رفتاری اور سڑک پر مقابلہ شامل ہیں۔ عالمی سطح پر گاڑیوں کے تصادم سے کئی اموات اور لوگوں کا اپاہج پونا اور زبر دست مالی خرچ سماج اور متعلقہ افراد کو جھیلنا پڑتا ہے۔

سڑک حادثے اور سماج کی منظر کشی
------------------------------

بہت سے ملکوں میں ما بعد حادثہ فراری پر پابندی ہے۔ حادثہ میں ملوث شخص پر لازم ہے کہ وہ صورت حال کی اطلاع اور مثاثرہ شخص کی مدد کرے۔ سماجی ذمے داری کے تصور کے ایک تحت عام شہریوں پر بھی لازم ہے کہ وہ ایک دوسرے کی مدد کریں، چاہیے ابتدائی طبی امداد ہو یا مثاثرہ شخص کو ہسپتال لے جانا ہو۔

تاہم جدید موبائل فو ن کے دور میں ایک شرمناک بات یہ دیکھی گئی ہے کہ جہاں سڑک حادثے میں زخمی ہونے والا شضص سڑک پر تڑپتا رہتا ہے، وہاں کوئی اس کی مدد کو آگے نہیں آتا۔ اس کے بر عکس وہاں موجود افراد اپنے موبائل فون پر اس متاثرہ شخص کی ویڈیو بنانے میں مصروف رہتے ہیں۔ ایک علاوہ قانونی دفعات کے باوجود اکثر گاڑی بان ما بعد حادثہ فراری ہی میں عافیت محسوس کرتے ہیں۔

ایسے میں زخمی شخص کی صحت یابی کا دار و مدار سڑک پر چلنے والے اور لوگوں اور ٹریفک پولیس کی فعالیت پر ہے۔ یہ لوگ جس قدر ذمے داری اور انسانی ہم دردی کا مظاہرہ کرتے ہیں، ویسے انداز میں متاثرہ افراد تک راحت اور علاج و معالجہ کے ذریعہ مدد پہنچ سکتی ہے۔

مزید دیکھیے
-----------

* ما بعد حادثہ فراری
* منشیات کا استحصال

حوالہ جات
---------

1. ↑  انڈیا: سڑک حادثے کا ’زخمی شخص تڑپتا رہا، سب ویڈیو بناتے رہے‘
رابن ہڈ
رابن ہڈ سر گائی کے ساتھ تیر اندازی کرتے ہوئے
**رابن ہُڈ** انگریزی لوک کہانیوں میں شیرووڈ جنگل کا ایک بہادر ڈاکو تھا جو تقریباً 1290ء میں پیدا ہوا۔ ایک بہت اچھا ماہر تیر انداز اور تلوارباز۔ وہ اور اس کے ساتھی امیروں کو لوٹنے اور غریبوں کو دینے کے لیے مشہور تھے۔ روایتی طور پر رابن ہڈ اور اس کے ساتھی لنکن سبز کپڑوں میں ملبوس ہوتے تھے۔

رابن ہڈ قرون وسطی کی مشہور لوک شخصیت بن گئے، جدید ادب، فلم اور ٹیلی ویژن کے ذریعے ان کی شہرت ابھی تک جاری ہے۔ مختلف ذرائع کے مطابق رابن ہڈ ایک عام شہری تھا، لیکن نوٹنگھم کے بدمعاش شیرف نے اس کی زمین زبردستی چھین لی ا س ظلم کی وجہ سے وہ ڈاکو بنا۔

### تاریخ

مقبول روایتوں میں رابن ہڈ اور ا س کے مجا مردوں(مسرور) (Merry Men) کا گروہ ناٹنگھم شائر کے شیرووڈ جنگل میں کارروائی کرتے تھے۔ کچھ حوالہ جات کے مطابق ہو سکتا ہے کہ رابن ہڈ کی بنیاد جنوبی یارکشائر کے علاقے Barnsdale سے ہو جس کی سرحد ناٹنگھم شائر سے منسلک ہے۔ دیگر روایات ہے کہ رابن کا "حقیقی" گھر یارکشائر کے اندر اور دوسری جگہوں پر ہو سکتا ہے۔ جبکہ رابن نام کے ساتھ جگہوں کے مقامات کی کثرت مزید الجھن پیدا کرتے ہیں۔ ایک تاریخی روایت میں سولہویں صدی کے آخر میں اس کی پیدائش بطور لوکسلی (Loxley) شیفیلڈ، جنوبی یارکشائر میں ہوئی تھی۔ جبکہ یارکشائر میں رابن ہڈ کے نام کا ایک کنواں کم از کم 1422ء سے بھی پہلے اس کے نام سے منسلک ہے۔ ریکارڈ ظاہر کرتے ہیں کہ رابن ہڈ نام کا شخص تیرہویں اور چودہویں صدی میں شیفیلڈ، جنوبی یارکشائر میں رہتا تھا۔ اس کی قبر کا دعوی کرکلیس پیراے میں کیا گیا ہے جو مغربی یارکشائر میں میرفیلڈ کے قریب ہے۔

سب سے پہلے رابن ہڈ کے حوالے سے واضح منظوم چودہویں صدی کی شاعری Piers Plowman میں پیش کی گئی تھی، لیکن ابتدائی دور میں ایک بچ جانے والے گیت کی نقول میں اس کا قصہ پندرہویں اور سولہویں صدی کے عشرے کی تاریخ کا بیان کرتی ہے۔ ان ابتدائی دستاویزات میں رابن ہڈ کی جماعت، عورتوں کا احترام، اس کی تیراندازی کی مہارت، سرکاری احکامات کی پامالی اور خاص طور پر نوٹنگھم کے شیرف سے دشمنی واضح طور پر بیان کی گئی ہے۔ اگرچہ میڈ میرین یا فرائرٹک تو نہیں لیکن لٹل جان، ملر کا بیٹا اور ول سکارلٹ تمام مشہور کرداراس میں ظاہر ہیں۔ یہ بات واضح نہیں ہے کہ ان دونوں کی عدم موجودگی کیوں ہے کیونکہ یہ تو سب جانتے ہیں کہ فرائرٹک کم سے کم پندرہویں صدی کے بعد سے اس لیجنڈ(قصہ)کا حصہ ہے۔

مقبول ثقافت میں رابن ہڈ کو عام طور پر بارہویں صدی کے بادشاہ رچرڈ شیر دل کا حامی سمجھا جاتا ہے۔ رابن نے رچرڈ کے بھائی جس کا نام جان تھا کی ناانصافیوں سے تنگ آکر اس کی حکم عدولی شروع کر دی تھی کیونکہ اس دوران رچرڈ تیسری صلیبی جنگ میں شریک تھا تو جان نے انگلستان کی قیادت کا دعوی کر دیا تھا۔ یہ نظریہ سولہویں صدی میں کچھ مقبول ضرور ہوا لیکن اسے بہت کم علما کرام کی حمایت حاصل ہوئی تھی۔ ابتدائی گیتوں میں بھی اس داستان کی حمایت نہیں کی گئی ہے۔

|  |  |
| --- | --- |
|  | ویکی ذخائر پر **رابن ہڈ** سے متعلق سمعی و بصری مواد ملاحظہ کریں۔ |
**جارج ملز** (پیدائش:23 مارچ 1867ءڈارٹ فورڈ، کینٹ، انگلینڈ)|وفات:13 مارچ 1942ءآکلینڈ،) نیوزی لینڈ کے کرکٹ کھلاڑی تھے انھوں نے 1887ء اور 1903ء کے درمیان آکلینڈ ، ہاکس بے اور اوٹاگو کے لیے فرسٹ کلاس کرکٹ کھیلی۔

### زندگی اور کیریئر

ملز کا خاندان 1873ء میں *بیرار* پر سفر کرتے ہوئے انگلینڈ سے نیوزی لینڈ منتقل ہوا۔ جارج ملز 1890ء کی دہائی میں آکلینڈ کے سرکردہ کھلاڑیوں میں سے ایک تھے۔ اس کے بھائی ایڈورڈ اور آئزک بھی آکلینڈ کے لیے کھیلے۔ ملز نے 1886-87 ءمیں ویلنگٹن کے خلاف شاندار فرسٹ کلاس ڈیبیو کیا، دونوں اننگز میں کوئی تبدیلی نہیں کی گئی اور 36 کے عوض 7 اور 34 رنز کے عوض 3 وکٹیں لینے کے ساتھ ساتھ 11 ویں نمبر پر اننگز کی فتح میں 39 رنز ناٹ آؤٹ بنائے۔  ان کی باؤلنگ بعد میں گر گئی اور اس نے اپنے کیریئر میں تھوڑی دیر بعد گیند بازی کی۔ انھوں نے کچھ سال میلبورن میں گزارے جہاں انھوں نے 1889ء سے 1892 تک ایسنڈن کے لیے سینئر کرکٹ کھیلی  نیوزی لینڈ واپس آکر، ملز نے آکلینڈ کی پہلی فرسٹ کلاس سنچری بنائی جب اس نے 1895-96 ءمیں ویلنگٹن کے خلاف 106 رنز بنائے۔ میچ میں کسی اور نے 51 سے زیادہ رنز نہیں بنائے اور آکلینڈ نے چار وکٹوں سے فتح حاصل کی۔  اس نے 1897-98ء میں کینٹربری کے خلاف میچ کا ٹاپ سکور 80 بھی بنایا۔  اپنے بھائی اسحاق کے ساتھ، اس نے 1898-99ء میں نیوزی لینڈ کی پہلی غیر ملکی دورہ کرنے والی ٹیم میں آسٹریلیا کا دورہ کیا۔ اس نے 1891ء میں میلبورن میں لوئیسا کیروتھرس سے شادی کی۔ ان کی دو بیٹیاں اور دو بیٹے تھے، جن میں سے ایک، جیک نے 1930ءکی دہائی میں نیوزی لینڈ کے لیے ٹیسٹ کرکٹ کھیلی۔ جارج نے 45 سال بطور گراؤنڈزمین گزارے، بشمول ایسنڈن اور ڈیونیڈن میں کیریس بروک میں منتر ۔ 30 سال تک وہ آکلینڈ کے ایڈن پارک گراؤنڈ کے انچارج رہے، جسے انھوں نے 1914ء میں ایک پتھریلے پیڈاک سے فرسٹ کلاس کرکٹ گراؤنڈ اور 1930ء میں ٹیسٹ گراؤنڈ میں تبدیل کر دیا

### وفات

13 مارچ، 1942ء آکلینڈ، (عمر 74 سال 355 دن)

حوالہ جات
---------

1. ↑  "George Mills"۔ ESPN Cricinfo۔ اخذ شدہ بتاریخ 17 مئی 2016
2. ↑  "George Mills"۔ CricketArchive۔ اخذ شدہ بتاریخ 06 اپریل 2019
3. ↑  "Auckland v Wellington 1886-87"۔ CricketArchive۔ اخذ شدہ بتاریخ 31 دسمبر 2020
4. ↑  "Victoria Premier Cricket Matches played by George Mills"۔ CricketArchive۔ اخذ شدہ بتاریخ 31 دسمبر 2020
5. ↑  T. W. Reese, *New Zealand Cricket: 1841–1914*, Simpson & Williams, Christchurch, 1927, p. 341.
6. ↑  "Auckland v Canterbury 1897-98"۔ CricketArchive۔ اخذ شدہ بتاریخ 31 دسمبر 2020
7. ↑
8. ↑  "Eden Park, Auckland"۔ CricketArchive۔ اخذ شدہ بتاریخ 31 دسمبر 2020
**راس ایڈورڈز** (پیدائش: 1 دسمبر 1942ءکوٹسلو، پرتھ، مغربی آسٹریلیا) آسٹریلیا کے سابق کرکٹ کھلاڑی ہیں۔ایڈورڈز نے آسٹریلیا کے لیے 20 ٹیسٹ میچ کھیلے جو انگلینڈ، ویسٹ انڈیز اور پاکستان کے خلاف تھے۔ انھوں نے 1975ء کے کرکٹ عالمی کپ سمیت نو ایک روزہ بین الاقوامی میچوں میں بھی شرکت کی۔ وہ دائیں ہاتھ کے بلے باز اور شاندار کور فیلڈر ہونے کے ساتھ ساتھ پارٹ ٹائم وکٹ کیپر بھی تھے۔ ایڈورڈز دسمبر 1942ء میں کوٹسلو، مغربی آسٹریلیا میں پیدا ہوئے۔ ان کے والد، ایڈمنڈ ایڈورڈز، دو بار ویسٹرن آسٹریلیا کے لیے بطور وکٹ کیپر کھیلے۔1971-72ء شیفیلڈ شیلڈ سیزن میں انھوں نے چار سنچریاں بنائیں اور 1972ء میں 29 سال کی عمر میں انگلینڈ گئے اور انھیں ناٹنگھم میں پہلا موقع ملا جہاں انھوں نے ناقابل شکست 170 رنز بنائے۔ تاہم انھوں نے اپنی اگلی دو اننگز میں صفر تک ہی رسائی حاصل کی۔ راس ایڈورڈز کے دو بیٹے اور 7 پوتے تھے ان کی بہو ایلیسن۔ نیو ایڈورڈز (پوتی) کا نام راس کی پیاری ماں، ایلس "میری" ایڈورڈز کے نام پر رکھا گیا تھا۔ 1974-75ء میں ایڈورڈز نے انگلینڈ کے خلاف اپنی دوسری سنچری اسکور کی جب اس نے پرتھ ٹیسٹ میچ میں 115 رنز بنائے۔ انھوں نے 1975ء میں لارڈز میں 99 رنز بنائے

مزید دیکھیے
-----------

* کرکٹ
* ٹیسٹ کرکٹ
* ایک روزہ بین الاقوامی
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا کے ون ڈے کرکٹرز کی فہرست

حوالہ جات
---------

1. ↑
2. ↑
**رودوش** یا **روڈس** یا **رہوڈس** یا **رودس** (یونانی: Ρόδος، *Ródos* تلفظ: [ˈroðos]) یونان کا ایک جزیرہ ہے جو بحیرہ ایجیئن میں واقع ہے۔ یہ ترکی کے مغربی ساحلوں سے صرف 11 میل (18 کلومیٹر) دور یونان اور قبرص کے درمیان واقع ہے۔ 2004ء کے مطابق جزیرے کی آبادی 110،000 ہے جن میں سے 55 سے 60 ہزار افراد تجارتی مرکز رہوڈس شہر میں بستے ہیں۔

تاریخ میں یہ شہر رہوڈس کے مجسمے کے باعث پہچانا جاتا ہے جو 7 عجائبات میں سے ایک ہے۔ قدیم شہر عالمی ثقافتی ورثے کا حصہ ہے۔

جزیرہ رہوڈز 79.7 کلومیٹر طویل اور 38 کلومیٹر عریض ہے جس کا کل رقبہ 1،398 مربع کلومیٹر (540 مربع میل) اور ساحلی پٹی 220 کلومیٹر طویل ہے۔ رہوڈس شہر جزیرے کے شمالی حصے پر واقع ہے۔

تاریخ
-----

جزیرے پر رہوڈس کا شہر 408 قبل مسیح میں بسایا گیا اور یہ جزیرہ 332قبل مسیح میں سکندر اعظم کی سلطنت کا حصہ بنا۔

305 قبل مسیح میں دمترس کے ناکام محاصرے کے بعد مال غنیمت سے سورج دیوتا ہیلیوس کا ایک عظیم مجسمہ نصب کیا گیا جو رہوڈس کے مجسمے کے نام سے جانا جاتا ہے۔

تیسری صدی عیسوی میں رہوڈس اپنے عروج پر پہنچ گیا اور یونان کا سب سے تہذیب یافتہ اور خوبصورت شہر بن گیا۔

395ء میں رومی سلطنت کی تقسیم کے ساتھ ہی رہوڈس کے طویل بازنطینی دور کا آغاز ہوا۔

672ء میں اموی خلیفہ معاویہ اول کی افواج نے رہوڈس پر قبضہ کر لیا اور پہلی صلیبی جنگ تک یہ مسلمانوں کے زیر اقتدار رہا جب بازنطینی حکمران نے اسے واپس لے لیا۔ 1309ء میں نائٹس ہاسپٹلرز نے جزیرے سے بازنطینیوں کا خاتمہ کر دیا اور شہر کو یورپی طرز پر تعمیر کیا گیا۔

استادِ اعظم کا محل، نائٹس ہاسپٹلرز کے دور کی ایک عظیم یادگار
نائٹس کی تعمیر کردہ مضبوط دیواریں 1444ء میں سلطان مصر اور 1480ء میں سلطان محمد فاتح کے حملوں کو روکتی رہیں اور بالآخر دسمبر 1522ء کو عثمان سلطان سلیمان اعظم کی عظیم فوج کے سامنے ہمت ہار بیٹھیں۔ اس کے بعد یہ جزیرہ 4 صدیوں تک سلطنت عثمانیہ کا حصہ رہا۔

1912ء میں اٹلی نے جزیرے پر قبضہ کر لیا اور 1947ء میں رہوڈس اور اس سے ملحقہ جزیرے یونان کے حوالے کر دیے گئے۔

آب و ہوا
--------


| آب ہوا معلومات برائے رہوڈس |
| --- |
| مہینا | جنوری | فروری | مارچ | اپریل | مئی | جون | جولائی | اگست | ستمبر | اکتوبر | نومبر | دسمبر | سال |
| اوسط بلند °س (°ف) | 14.9 (58.8) | 15.2 (59.4) | 16.9 (62.4) | 20.2 (68.4) | 24.3 (75.7) | 28.4 (83.1) | 30.5 (86.9) | 30.6 (87.1) | 28.3 (82.9) | 24.4 (75.9) | 20.1 (68.2) | 16.6 (61.9) | 22.53 (72.56) |
| یومیہ اوسط °س (°ف) | 11.7 (53.1) | 12.0 (53.6) | 13.6 (56.5) | 16.7 (62.1) | 20.5 (68.9) | 24.7 (76.5) | 26.9 (80.4) | 26.9 (80.4) | 24.6 (76.3) | 20.6 (69.1) | 16.4 (61.5) | 13.4 (56.1) | 19 (66.21) |
| اوسط کم °س (°ف) | 8.6 (47.5) | 8.7 (47.7) | 10.0 (50) | 12.7 (54.9) | 15.8 (60.4) | 19.8 (67.6) | 22.2 (72) | 22.6 (72.7) | 20.5 (68.9) | 16.8 (62.2) | 13.1 (55.6) | 10.4 (50.7) | 15.1 (59.18) |
| اوسط عمل ترسیب مم (انچ) | 147.8 (5.819) | 117.7 (4.634) | 75.3 (2.965) | 24.0 (0.945) | 14.0 (0.551) | 2.9 (0.114) | 0.1 (0.004) | 0.1 (0.004) | 7.1 (0.28) | 64.3 (2.531) | 88.4 (3.48) | 145.3 (5.72) | 687 (27.047) |
| اوسط عمل ترسیب ایام (≥ 1 mm) | 11.5 | 9.0 | 6.7 | 3.4 | 1.9 | 0.5 | 0.1 | 0.1 | 0.9 | 4.5 | 6.3 | 10.8 | 55.7 |
| ماخذ: ہانگ کانگ رصد گاہ |

پیری رئیس کا رودوش کا نقشہ

مزید دیکھیے
-----------

* فہرست یونان کے جزائر

حوالہ جات
---------

1. ↑  "Climatological Information for "– Hong Kong Observatory
**رانچی** بھارت کی ریاست جھاڑکھنڈ کا دار الحکومت ہے۔ یہ جنوبی بہار، شمالی اڑیسہ اور مغربی بنگال کے مغربی حصوں اور موجودہ مشرقی چھتیس گڑھ کے قبائلی علاقوں کو ایک الگ ریاست بنانے کا مرکز تھا، جس کے نتیجے میں 15 نومبر 2000ء کو جھاڑکھنڈ ریاست کا قیام عمل میں آیا اور رانچی کو اس کا دار الحکومت قرار دیا گیا۔

سطح سمندر سے 651 میٹر کی بلندی پر واقع اس اس شہر کا کل بلدیاتی علاقہ 175.12 مربع کلومیٹر پر محیط ہے۔ یہ سطح مرتفع دکن کے مشرقی کناروں پر موجود چھوٹا ناگپور سطح مرتفع کے جنوبی حصے پر واقع ہے۔ رانچی کو "آبشاروں کا شہر" کہا جاتا ہے کیونکہ شہر کے قرب و جوار میں کئی چھوٹی بڑی آبشاریں موجود ہیں۔ جن میں سب سے مشہور دسام، ہندرو، جونہا، ہرنی اور پنچ گھاگھ کی آبشاریں ہیں۔

2011ء کی مردم شماری کے مطابق رانچی کی آبادی 11 لاکھ 26 ہزار سے زیادہ ہے یعنی یہ بھارت کا 46 واں سب سے بڑا اور جمشید پور اور دھنباد کے بعد ریاست کا تیسرا سب سے بڑا شہر ہے۔ رانچی میں شرح خواندگی 77.13 فیصد ہے، جس میں مردوں میں پڑھے لکھے افراد کی شرح 85.63 اور عورتوں میں 68.2 فیصد ہے۔

رانچی فضائی، ریل اور سڑک کے ذریعے رابطے ملک کے دیگر شہروں سے منسلک ہے۔ یہ جنوب مشرقی ریلویز کے منافع بخش ترین مقامات میں سے ایک ہے اور بھارت کے تمام ہی بڑے شہروں سے براہ راست منسلک ہے۔ جبکہ برسا منڈا ہوائی اڈے سے پٹنہ، دہلی، ممبئی، بنگلور اور کولکتہ کے لیے براہ راست پروازیں بھی چلتی ہیں۔ حج پروازوں کی وجہ سے کولکتہ پر پڑنے والے بوجھ کو کم کرنے کے لیے ہوائی اڈے پر سعودی عرب کے لیے خصوصی پروازوں کا بھی حال ہی میں آغاز کیا گیا ہے۔

قومی شاہراہوں این ایچ 33 اور این ایچ 23 رانچی سے گزرتی ہیں۔ یہاں سے ریاست بہار اور مغربی بنگال سمیت ملحقہ ریاستوں کے لیے ہمہ وقت نقل و حمل ہوتی رہتی ہے۔

یہ بھارت کی کرکٹ ٹیم کے موجودہ کپتان مہندر سنگھ دھونی کا آبائی شہر ہے۔

|  |  |
| --- | --- |
|  | ویکی ذخائر پر **رانچی** سے متعلق سمعی و بصری مواد ملاحظہ کریں۔ |
**خاطر آفریدی،** پشتو زبان کے معروف شاعر تھے۔ 1929ء میں وفاق کے زیر انتظام قبائلی علاقے لنڈی کوتل میں پیدا ہوئے۔ یہ علاقہ پاکستان اور افغانستان کی سرحد پر واقع ہے۔ آپ کا اصل نام مصری خان تھا۔ آپ کے والدین کا تعلق آفریدی قبیلہ میں زکا خیل برادری سے تھا۔ خاطر آفریدی پشتو زبان کے انتہائی معروف شاعر گردانے جاتے ہیں۔  

آپ کے صاحبزادے نے تمام ادبی کام جمع کر کے ایک ضحیم کتاب کی شکل میں شائع کروایا۔ خاطر آفریدی کی پیدائش کے کچھ دن بعد ہی ان کے والد کا انتقال ہو گیا تھا اور ان کی پرورش چچا اور دادا نے کی۔ غربت کی زندگی گزاری اور کبھی مدرس نہ جا سکے۔ اور کم عمری میں خیبر رائفل کیمپ میں ایک باغبان کی نوکری اختیار کی۔ لیکن اس کے باوجود ان کی شاعری میں جتنی شائیستگی اور شعوری اقدار پائے جاتے ہیں۔ بہت کم لوگوں میں یہ صفت پائی گئی ہے۔ یعنی وہ جو ان پڑھ ہو!
مصری خان کو عشق نے شاعری کرنے پر مجبور کر دیا۔ اور یہی عشق اس کے لیے موت کا پیغام بن کر آئی۔
عشق گر سچا ہو تو پا لینا ضروری نہیں۔ اور اسی طرح مصری خان نے اپنے عشق کو پائے بغیر اس دنیائے فانی کو ہمیشہ ہمیشہ کے لیے خیر باد کہہ دیا۔ لیکن اپنے پیچھے ایسی شاعری چھوڑی،جنہیں\*پڑھنے کے بعد انسانی فطرت ضرور اس شخص کے شعوری گہرائی اور ایک سادہ قسم کے عشق کو سوچنے پر مجبور ہو جاتا ہے   

خاطر کو شاعری اور دوسرے فنون لطیفہ میں خاصی دلچسپی تھی اور انھوں نے شاعری اور موسیقی (رباب) کی تعلیم ایک مقامی استاد "باغیرم" سے حاصل کی، جو مالکدین خیل کے رہائشی تھے۔  

آپ کا جواں عمری میں ہی انتقال ہو گیا۔ آپ 24 اگست، 1961ء کو اس دار فانی سے کوچ کر گئے۔




1. ↑  ایف اے ایس ٹی - آئی ڈی:  — بنام: Khāt̤ir Āfrīdī — اخذ شدہ بتاریخ: 9 اکتوبر 2017
**راو بیکا** (5 اگست 1438ء تا 17 جون 1504ء) نوابی ریاست اور موجودہ بیکانیر کا بانی ہے۔ وہ راجپوت نسل کی ایک شاخ راٹھوڑ کی نسل سے ہے۔ وہ نوابی ریاست اور موجودہ جودھ پور کے بانی اور حاکم راو جودھا کا بیٹا تھا۔

1465ء میں اپنے والد سے کچھ تنازع ہو گیا اور والد نے کچھ سکت کلمات کہ دیے جس سے خفا ہو کر راو بیکا نے میواڑ کو خیرباد کہا اور اپنا شہر، اپنی حکومت بنانے کا منصوبہ بنایا تاکہ باپ کی وراثت کا احسان نہ اٹھایا جائے۔ راو جودھا نے اپنے بیٹے کے عزم اور حوصلہ کی داد دی اور تعاون کا یقین دلایا جس کے بدلہ میں راو بیکا نے باپ کو یقین دلایا اور وعدہ کیا کہ وہ کبھی میواڑ کے لیے خطرہ نہیں بنے گا۔ باپ نے اسے خاندان کی کچھ شاہی لوازمات سے نوازا جن کی وجہ سے ایک نئی ریاست کے قیام کا جواز پیدا ہو جائے۔ بیکا کے ساتھ اس کے چچا راوت کنڈھال نے بھی مارواڑ کو ترک کیا تاکہ ایک نئی حکومت بسانے میں بیکا کی مدد کرے۔ کندھال نے بیکا کو راٹھوڑ جنگجووں کی ایک ٹکڑی دی جس میں 500 فوجی اور 100 سوار تھے۔ کندھال چاچا باد کا حاکم تھا۔ اس نے بیکا کو کچھ مشورے بھی دئے۔
میواڑ سے جنگلہ دیش کی جانب دوران سفر وہ دیش نوک پر رکا اور وہاں ایک کرنی ماتا سے ملا۔ ماتا نے اسے آشرواد دیا اور اس کے حق میں پیشن گوئی کی کہ اسے ضرور کامیابی ملے گی۔ ماتا کے آشرواد اور تعاون کے بعد بیکا کا حوصلہ بڑھ گیا اور اس نے جاٹ نسل کے راجا رجواڑون سے لرائی شروع کی اور جنگلہ دیش علاقہ سے سب کو نکال دیا۔ اس نے وہاں 1485ء میں ایک چھوٹا سال قلعہ تعمیر کیا جسے رتی گھاٹی کہا جاتا ہے۔ رتی گھاٹی موجودہ بیکانیر کے ایک باہری علاقہ میں واقع ہے۔

1488ء میں اس نے خود شہر کی تعمیر شروع کی۔ علاقہ میں نئی ابھرتی ہوئی طاقت کو دیکھ کر آس پاس کے بھاٹی نوابوں میں کھلبلی شروع ہو گئی۔ اس موقع پر کرنی ماتا نے راو بیکا کے ہاتھ مضبوط کرنا شروع کیے اور ایک اہم بھاٹی راو شیخا جو پوگل کا ایک طاقت ور بھاٹی تھا سے راو بیکا کی دوستی کرادی۔ راو شیخا کی بیٹی کی شادی کرنی ماتا کے کہنے پر راو بیکا سے کر دی گئی اور اس طرح راو بیکا کو راو شیخا کا تعاون حاصل ہو گیا۔

حوالہ جات
---------

1. ↑  Crump and Toh. Page 192.
2. ↑  Beny & Matheson. Page 46.
**خلائی شٹل** (space shuttle) ایک ایسی مکوک کو کہا جاتا ہے کہ جسے فضاء میں نقل و حمل کے لیے استعمال کیا جاتا ہو؛ یعنی اس بات کو یوں بھی کہہ سکتے ہیں کہ خلائی شٹل اصل میں فضائی نقل و حمل کا ایک وسیلہ ہے جسے امریکی ادارے ناسا کی جانب سے جاری کیا جاتا ہے۔ مکوک کو فارسی (قدیم) میں مکو بھی کہا جاتا ہے اور یہ دونوں الفاظ ؛ مکوک اور مکو اردو میں بھی مستعمل ملتے ہیں۔ خلائی شٹل کو انسانی فضائی پرواز کے مقاصد میں استعمال کیا جاتا ہے؛ ابتدائیییی چار خلائی شٹل اپنی نوعیت میں اختباری تھیں جو 1981ء چلائی گئیں جبکہ ان کے بعد 1982ء میں اشتغالیہ پروازوں (operational flights) کا آغاز ہوا۔

ناسا کے خلائی جہاز جنہیں انگریزی میں سپیس ٹرانسپورٹیشن سسٹم بھی کہا جاتا ہے، امریکی حکومت انسان بردار خلائی جہاز کے طور پر استعمال کرتی ہے۔ دو پروں والے اس خلائی جہاز کو عمودی انداز میں اڑایا جاتا ہے۔ عموماً ہر پرواز میں 5 سے 7 تک خلاباز ہوتے ہیں تاہم بعض اوقات 8 خلاباز بھی جہاز میں بٹھائے گئے ہیں۔ انسانوں کے علاوہ 50000 پاؤنڈ یعنی 22700 کلو وزن کو بھی یہ خلائی جہاز خلا میں نچلے مدار تک لے جاتی ہے۔ جب ان کا مقصد پورا ہو جاتا ہے تو یہ خلائی جہاز خود کو مدار سے الگ کر لیتے ہیں۔ اس مقصد کے لیے ان میں خصوصی انجن لگے ہوتے ہیں۔ مدار سے الگ ہونے کے بعد یہ جہاز زمین کی فضاء میں دوبارہ داخل ہو جاتے ہیں۔ اترنے کے دوران میں خلائی جہاز گلائیڈر کی طرح کام کرتے ہوئے اپنے اڑان کے نظام کی مدد سے اترتا ہے۔

سپیس شٹل دنیا کا واحد پر دار خلائی جہاز ہے جو خلائی مدار تک پہنچ اور واپس آ سکتا ہے۔ اس کے علاوہ یہ واحد خلائی جہاز ہے جو ایک سے زیادہ مرتبہ استعمال ہو سکتا ہے۔ اس کے مقاصد میں مختلف مداروں تک آنا جانا، خلائی مرکز تک خلاباز اور آلات اور خوراک وغیرہ پہنچانا شامل ہے۔ اس کے علاوہ کئی مصنوعی سیاروں کو اس جہاز کی مدد سے زمین پر واپس لایا گیا ہے تاہم اس مقصد کے لیے خلائی جہاز کا استعمال انتہائی کم ہوتا ہے۔ ان خلائی جہازوں کی مدد سے بین الاقوامی خلائی مرکز سے بڑی مقدار میں سامان واپس زمین پر لایا جاتا ہے۔ روسی خلائی جہاز سویوز میں خلائی مرکز سے سامان زمین پر لانے کی گنجائش بہت کم ہے۔ ہر خلائی جہاز سو مرتبہ استعمال یا دس سال کی مدت کے لیے بنایا گیا تھا۔

ان خلائی جہازوں کا منصوبہ 1960ء کی دہائی کے اواخر میں شروع کیا گیا تھا۔ 1970ء کی دہائی میں ناسا کے لیے انسان بردار خلائی سفر کے لیے یہی جہاز استعمال ہوئے تھے۔ ویژن فار سپیس ایکسپلوریشن کے مطابق ان خلائی جہازوں کا استعمال 2010ء میں بین الاقوامی خلائی مرکز کی تعمیر کے بعد ختم کر دیا جانا تھا۔ ناسا کا منصوبہ ہے کہ ان خلائی جہازوں کی بجائے اورین نامی خلائی جہاز استعمال کیے جائیں تاہم فی الوقت مالی مشکلات کے سبب یہ منصوبہ تاخیر کا شکار ہے۔
**خاور علی** (پیدائش: 20 دسمبر 1985ء) عمان کا ایک کرکٹ کھلاڑی ہے۔ اس نے 25 جولائی 2015ء کو آئی سی سی ورلڈ ٹوئنٹی 20 کوالیفائر ٹورنامنٹ میں افغانستان کے خلاف عمان کے لیے اپنا ٹوئنٹی 20 انٹرنیشنل ڈیبیو کیا۔ اس نے اکتوبر 2016ء میں متحدہ عرب امارات کے خلاف تین میچوں کی سیریز میں اومان کے لیے لسٹ اے میں ڈیبیو کیا۔ 2016ء کے آئی سی سی میں ورلڈ کرکٹ لیگ ڈویژن فور ٹورنامنٹ میں انھیں مین آف دی سیریز قرار دیا گیا۔ جنوری 2018ء میں، اسے 2018ء کے آئی سی سی ورلڈ کرکٹ لیگ ڈویژن ٹو ​​ٹورنامنٹ کے لیے عمان کے اسکواڈ میں شامل کیا گیا۔ اگست 2018ء میں، انھیں 2018ء کے ایشیا کپ کوالیفائر ٹورنامنٹ کے لیے عمان کے اسکواڈ کا نائب کپتان نامزد کیا گیا۔ اکتوبر 2018ء میں، انھیں 2018ء کے آئی سی سی ورلڈ کرکٹ لیگ ڈویژن تھری ٹورنامنٹ کے لیے عمان کے اسکواڈ کے نائب کپتان کے طور پر نامزد کیا گیا۔ دسمبر 2018ء میں، اسے 2018ء خ ایمرجنگ ٹیمز ایشیا کپ کے لیے عمان کی ٹیم میں شامل کیا گیا۔ مارچ 2019ء میں، انھیں نمیبیا میں 2019ء کے آئی سی سی ورلڈ کرکٹ لیگ ڈویژن ٹو ​​ٹورنامنٹ کے لیے عمان کی ٹیم کے نائب کپتان کے طور پر نامزد کیا گیا۔ عمان ٹورنامنٹ میں سرفہرست چار مقامات پر رہا، اس لیے اسے ایک روزہ بین الاقوامی کا درجہ مل گیا۔ علی نے اومان کے لیے 27 اپریل 2019ء کو نمیبیا کے خلاف ٹورنامنٹ کے فائنل میں اپنا ایک روزہ ڈیبیو کیا۔ ستمبر 2019ء میں، اسے 2019ء کے آئی سی سی ٹی ٹوئنٹی ورلڈ کپ کوالیفائر ٹورنامنٹ کے لیے عمان کی ٹیم میں شامل کیا گیا۔ 9 اکتوبر 2019ء کو، 2019-20ء عمان پینٹنگولر سیریز میں نیدرلینڈز کے خلاف میچ میں، اس نے ہیٹ ٹرک کی۔ ستمبر 2021ء میں، انھیں 2021ء کے آئی سی سی مینز ٹی ٹوئنٹی ورلڈ کپ کے لیے عمان کی ٹیم میں شامل کیا گیا۔ اگلے مہینے، 2019-2023ء آئی سی سی کرکٹ ورلڈ کپ لیگ 2 ٹورنامنٹ کے ساتویں راؤنڈ میں، علی نے پاپوا نیو گنی کے خلاف 15 رن پر 5 دے کر ایک روزہ کرکٹ میں اپنی پہلی پانچ وکٹیں حاصل کیں۔

حوالہ جات
---------
**جان تھامس نیوسٹیڈ** (8 ستمبر 1877 - 25 مارچ 1952) ایک انگلش فرسٹ کلاس کرکٹ کھلاڑی تھا، جس نے 1903 اور 1913 کے درمیان یارکشائر کاؤنٹی کرکٹ کلب کے لیے 96 فرسٹ کلاس میچ کھیلے۔ ایک آل راؤنڈر جس نے مڈل آرڈر میں بیٹنگ کی، وہ تھا۔ 1909 کے لیے وزڈن کرکٹرز آف دی ایئر کے طور پر منتخب کیا گیا۔

### زندگی اور کیریئر

نیوسٹیڈ مارٹن، مڈلزبرو، یارکشائر میں پیدا ہوا تھا۔ اس نے یہ کھیل ولیم برنٹن کے ٹیوٹر شپ کے تحت سیکھا - انگلینڈ گیارہ کے دنوں میں اچھی مقامی شہرت کے نارتھ رائڈنگ کرکٹ کھلاڑی۔ اس نے اتنی تیزی سے ترقی کی کہ سترہ سال کی عمر میں اسے مڈلزبرو سی سی کے ساتھ منگنی کر دی گئی۔ انھیں 1903 میں کیمبرج یونیورسٹی اور ڈربی شائر کے خلاف کاؤنٹی کے لیے دو ٹرائلز دیے گئے، لیکن ان کے ساتھ باؤلر نہیں بلکہ بلے باز کے طور پر سلوک کیا گیا۔ غلطی کے نتیجے میں اسے نہیں رکھا گیا۔ اس کے بعد وہ میریلیبون کرکٹ کلب (ایم سی سی) کے عملے میں 1906 تک رہے۔ کلب کے لیے آٹھ بار کھیلتے ہوئے، وہ اعتدال پسند نتائج کے ساتھ ملے اور اسے باؤلر کے طور پر باقاعدگی سے استعمال نہیں کیا گیا۔ ان کے کیریئر کا اہم موڑ 1907 میں آئرلینڈ میں منگنی تھی۔ ووڈ بروک برے سی سی کے ساتھ بارہ ہفتوں کی منگنی میں۔ اس نے سو سے زیادہ وکٹیں حاصل کیں اور باؤلر کے طور پر ان کے امکانات کو یارکشائر کے حکام نے بھانپ لیا۔ 1908 میں ان کے ظہور کو بریڈ فورڈ میں ووسٹر شائر کے خلاف 10 رنز کے عوض 7 وکٹوں کے ایک غیر معمولی تجزیے سے پیش کیا گیا، 1907 کی مہم کے اختتام پر یارکشائر ٹیم میں ان کی واپسی پر۔ 1908 میں اس نے 927 رنز بنائے اور 140 وکٹیں حاصل کیں اور یارکشائر کے کاؤنٹی چیمپئن شپ کو دوبارہ حاصل کرنے میں ایک بڑا عنصر تھا۔ قریب کی درمیانی رفتار کا ایک باؤلر، اس نے اس وقت کے فیشن ایبل ان ڈکرز یا تیز آف اسپن بھی فراہم کیے تھے۔ تاہم، نیوز سٹیڈ کا شاندار سیزن پین میں کچھ چمکدار ثابت ہوا، کیونکہ اس نے مزید صرف 151 وکٹیں حاصل کیں۔ وہ 1909 کے اختتام سے پہلے اپنی جگہ کھو بیٹھے: بلے کے ساتھ اس کی اوسط صرف چودہ تھی اور وہ باقاعدہ طور پر نظر نہیں آئے، 1913 میں اپنی آخری فرسٹ کلاس اور سیزن کی واحد نمائش کی۔ 1914 میں اس نے رشٹن کرکٹ کلب میں شمولیت اختیار کی۔ لنکاشائر لیگ، جس نے 7.57 پر 94 وکٹیں حاصل کیں اور وہ بعد میں لجٹ گرین اور ایسٹ بیئرلی کے لیے نمودار ہوئے، پھر 1919 سے 1921 تک چرچ کرکٹ کلب اور آخر کار 1922 میں ہاسلنگڈن کے لیے۔ 1994 کے ایڈیشن میں اسپیشل "سپلیمنٹری اوبیچوریز" سیکشن میں شائع ہونے تک وزڈن میں کوئی اوبیچوری وصول نہ کریں۔

### انتقال

نیوسٹیڈ کا انتقال مارچ 1952ء میں لنکاشائر کے بلیک برن میں ہوا۔

مزید دیکھیے
-----------

* کرکٹ
* وزڈن کرکٹرز آف دی ایئر کی فہرست
راکٹ لانچر ایک قسم کا آتشیں اسلحہ ہے جو خود کار راکٹ سے چلنے والا پروجیکٹائل لانچ کرتا ہے، یہ اصطلاح اکثر ایسے میکانزم کے حوالے سے بھی استعمال ہوتی ہے جو پورٹیبل ہوتے ہیں اور اصل راکٹ فائر کرنے کے قابل ہوتے ہیں۔

راکٹ کارٹس

اقسام
-----

**کندھے سے فائر کرنے والا میزائل**

راکٹ لانچرز کے زمرے میں کندھے سے فائر کیے جانے والے ہتھیار شامل ہیں، کوئی بھی ہتھیار جو راکٹ سے چلنے والے پروجیکٹائل کو ہدف پر فائر کرتا ہے لیکن یہ اتنا چھوٹا ہے کہ ایک ہی شخص لے جا سکتا ہے اور کسی کے کندھے پر رکھ کر فائر کیا جا سکتا ہے۔ ملک یا علاقے کے لحاظ سے، لوگ "بازوکا" یا "RPG" کی اصطلاحات استعمال کر سکتے ہیں۔ مثال کے طور پر آر پی جی – 29

**راکٹ پوڈ**

ایک لانچر ہے جس میں انفرادی ٹیوبوں میں رکھے گئے متعدد راکٹ ہوتے ہیں، جو حملہ آور ہوائی جہاز یا حملہ ہیلی کاپٹروں کے ذریعے قریبی فضائی مدد کے لیے استعمال کیے جاتے ہیں۔ پہلی راکٹ پوڈ دوسری جنگ عظیم کے فوراً بعد تیار کیا گیا تھا۔

**لارج سکیل ڈیوائسس**

بڑے پیمانے پر آلات جو راکٹوں کو لانچ کرنے کا کام کرتے ہیں ان میں ایک سے زیادہ راکٹ لانچر شامل ہیں، ایک قسم کا غیر گائیڈڈ راکٹ آرٹلری سسٹم۔

حوالہ جات
---------

1. ↑  "راکٹ لانچر"
2. ↑  "ویکی اردو"
3. ↑  "گوگل بک"

|  |  |
| --- | --- |
|  | ویکی ذخائر پر **راکٹ لانچر** سے متعلق سمعی و بصری مواد ملاحظہ کریں۔ |
پاکستان کے ممتاز سیاست دان۔ ملتان میں پیدا ہوئے۔ انھوں نے لاہور کے ایچی سن کالج سے تعلیم حاصل کی۔ ان کی سیاست روایتی جاگیر دارانہ سیاست رہی اور پنجاب کے بڑے سیاسی گھرانوں سے ان کے ذاتی مراسم رہے۔ حامد رضا گیلانی 1962ء میں پہلی بار قومی اسمبلی کے رکن منتخب ہوئے اور پارلیمانی سیکرٹری بنے۔ 1965ء میں وہ کنوینشن مسلم لیگ کے ٹکٹ پر دوبارہ رکن قومی اسمبلی بنے اور صدر ایوب خان نے انھیں دوبارہ پارلیمانی سیکرٹری بنایا۔
حامد رضا کو اس وقت انھیں ذوالفقار علی بھٹو کے قریبی دوستوں میں سمجھا جاتا تھا۔ انھوں نے غلام مصطفے کھر کو ذو الفقار علی بھٹو سے متعارف کرایا جو بعد میں پنجاب کے ایک اہم رہنما بن کر ابھرے۔
جب ذو الفقار علی بھٹو ایوب خان سے الگ ہوئے تو حامد رضا گیلانی کنوینشن مسلم لیگ میں ہی شامل رہے تاکہ ملتان میں ان کا حریف قریشی گروپ حکومت سے مل کر ان کی پوزیشن کو کمزورنہ کرسکے۔ تاہم ایوب خان کے آخری دنوں میں وہ ملک سے باہر چلے گئے تھے کیونکہ ان کے بارے میں خیال تھا کہ وہ خفیہ طو پر بھٹو کے ساتھ ہیں۔
گیلانی خاندان کے سربراہ اور اپنے بڑے بھائی سید علمدار گیلانی، جن کے بیٹے یوسف رضا گیلانی پیپلز پارٹی کے نائب صدر ہیں، کی مخالفت کی وجہ سے حامد رضا گیلانی پیپلز پارٹی میں شامل نہیں ہوئے۔ انیس سو ستر کے انتخاب میں انھیں مسلم لیگ (قیوم گروپ) کے ٹکٹ پر شکست ہوئی۔

جب ذو الفقار علی بھٹو نے اقتدار سنبھالا تو حامد رضا گیلانی کچھ عرصہ پس منظر میں رہنے کے بعد انھیں کینیا میں پاکستان کا سفیر مقرر کر دیا گیا جہاں وہ 1976ء تک رہے۔ قومی اسمبلی کے لیے 1977ء کا انتخاب انھوں نے پیپلز پارٹی کے ٹکٹ پر جیتا اور چند ماہ وفاقی وزیر رہے۔

1985ء کے غیر جماعتی انتخاب میں بھی وہ کامیاب ہوئے لیکن بعد میں 1980ء کے انتخابات میں کامیابی حاصل نہ کرسکے۔ تاہم 1990ء میں انھیں مسلم لیگ کی ٹکٹ پر سینیٹر منتخب کر لیا گیا۔ لاہور میں ان کا انتقال 24 جنوری 2004ء کو ہوا اور اپنے آبائی شہر ملتان میں سپرد خاک ہوئے۔

حوالہ جات
---------



| * د
* ب
* ت
**موضوعاتِ ملتان** |
| --- |
| تاریخ | 
* تاریخ ملتان
* تاریخ پنجاب
* سکندر اعظم
* مملکت يونانی ہند
* موريا
* کشان سلطنت
* محمد بن قاسم
* محمود غزنوی
* مغلیہ سلطنت
* مہاراجہ رنجیت سنگھ
* نواب مظفر خان
* برطانوی راج
* تاریخ پاکستان

 |
| شہر اور معیشت | 
* پاکستان کے اضلاع

 |
| تعلیم اور ثقافت | 
* بہاؤالدین زکریا یونیورسٹی
* پاکستان قومی کرکٹ ٹیم
* سرائیکی لہجہ
* پاکستان میں اسلام
* مزار شاہ علی اکبر
* منکا
* ملتان عجائب گھر
* قلعہ ملتان

 |
| مذہبی شخصیات | 
* مظہرسعید کاظمی
* حامد سعید کاظمی
* سید عطاء اللہ شاہ بخاری

 |
| سیاسی شخصیات | 
* حامد رضا گیلانی
* سکندرحیات خان
* حنا ربّانی کھر
* شاہ محمود قریشی
* شوکت ترین
* صادق حسین قریشی
* محمد وصی ظفر
* مخدوم جاوید ہاشمی
* مخدوم سجاد حسین قریشی
* یوسف رضا گیلانی
* ملک رفیق رجوانہ
* ملک عامر ڈوگر
* عبدالغفار ڈوگر
* رانا محمود الحسن
* حاجی محمد بوٹا

 |
| مشہور شخصیات | 
* انضمام الحق
* صائمہ
* مظہر کلیم

 |
| کھیل | 
* ملتان کرکٹ اسٹیڈیم
* ملتان ٹائیگرز
* ملتان سلطانز

 |
| انتظامی تقسیم | 
* ملتان
* ضلع ملتان
* تحصیل ملتان شہر
* تحصیل ملتان صدر
* تحصیل جلال پور پیروالہ
* تحصیل شجاع آباد

 |
| تعلیمی ادارے | 
* بہاؤالدین زکریا یونیورسٹی

 |
| دیگر موضوعات | 
* پاکستان کے شہر
* فہرست ملتان کے تعلیمی ادارے

 |
| 
* Category **زمرہ**
* **ویکی العام**

 |
خلیج ابوقیر مصر میں بحیرۂ روم کے ساتھ واقع ایک وسیع خلیج ہے، جو اسکندریہ شہر کے قریب واقع ابوقیر اور نیل کے دہانے پر واقع رشید کی بندرگاہ کے درمیان واقع ہے۔ یہ علاقہ قدرتی گیس سے مالامال ہے، جو یہاں ۱۹۷۰ء کی دہائی میں دریافت ہوئی۔

خلیج ابوقیر کا خلائی منظر
اس مقام کو عالمی شہرت اگست ۱۷۹۸ء میں ملی جب سلطنت برطانیہ اور فرانس کی افواج کے درمیان اس مقام پر ایک اہم جنگ لڑی گئی۔ مصر پر قبضہ کرنے کے بعد فرانسیسی افواج کی ہندوستان کی جانب ممکنہ پیشقدمی کو روکنے اور برطانیہ اور ہندوستانی مقبوضات کے درمیان راستے کو بند کرنے کے خطرے کے پیش نظر برطانیہ نے بحریہ کے ریئر ایڈمرل ہیراٹیو نیلسن کی زیر قیادت اسکندریہ کے قریب لنگرانداز فرانسیسی بیڑے پر اچانک حملہ کیا جس کے نتیجے میں مصر میں نپولین بوناپارٹ کی افواج کی رسد کٹ گئی۔ اس جنگ میں فرانس کو 1700 جانوں کا نقصان اٹھانا پڑا اور اس کی 3 ہزار فوجی گرفتار بھی ہوئے۔ اس معرکے میں برطانیہ کے صرف 218 فوجی مارے گئے۔

تین سال بعد مارچ ۱۸۰۱ء میں برطانیہ کے 70 بحری جنگی جہاز 16 ہزار دستوں کے ساتھ خلیج ابوقیر پہنچے، جن کا مقصد نپولین کی فرانس واپسی کے بعد مصر میں بچ جانے والے فرانسیسی فوجیوں کا خاتمہ کرنا تھا۔ خراب موسم کی وجہ سے فوج ایک ہفتے کی تاخیر سے ساحل پر پہنچ سکی اور فرانس کی مزاحمت کے باوجود انھیں پیچھے دھکیلنے میں کامیاب ہو گئی۔ بعد ازاں برطانیہ نے فرانس کو جنگ اسکندریہ میں شکست دی اور محاصرے کے بعد 2 ستمبر 1801ء کو شہر پر قبضہ کر لیا۔